Есымчыбжьа, сабшала, асааҭ 18:00 рзы арадио Sputnik Аԥсны аефир ала шәазыӡырҩла автортә дырраҭара "Коӷониаԥҳа лымҩаду".
Гагра ахақәиҭтәразы ажәылара хырқәшаны Ԥсоу аҳәааҟны ҳбираҟ анахашәыршәыр ҳгәы ҭынчхеит, иҳәеит Sputnik Аԥсны арадиостудиаҟны Геннади Ҵәыџьба.
Аполитикеи, аекономикеи, акультуреи, асоциалтә ԥсҭазаареи ирызку иактуалтәу атемақәа ирылацәажәауеит, аимак-аиҿак зхылҿиауа азҵаарақәа шьҭырхуеит автортә дырраҭара "Коӷониаԥҳа лымҩаду" аҟны.
Аԥсны ачемпионат аихшьаалақәеи ашьапылампыласыҩ Витали Дараселиа игәалашәара иазку ауснагӡатәқәа рымҩаԥгареи рзы апресс-конференциа мҩаԥысит Аҟәа, жьҭаара 6 рзы.
Аԥсны Аџьынџьтәылатә еибашьра аветеран Заур Ахба, Аԥсны Аџьынџьтәылатә еибашьра ианалага иԥсадгьыл аҿы дыҟамызт. Аԥсны аибашьра иалагеит ҳәа шиаҳаз еиԥш, арахь дызлаара амҩа дашьҭалеит. Хаҭала иара аибашьратә мҩа гәымшәарыла данысит. Аԥсныҟа иаара шыҟалази, Гагра ахақәиҭтәраз имҩаԥгаз ажәылареи дрылацәажәоит ҳаиҿцәажәараҟны.
Зеибашьратә ҭоурых гәымшәарыла иҭәу, "Леон иорден" занашьоу Рита Ажьиԥҳа, илгәалалыршәоит Гагра ақалақь ахақәиҭтәра иадҳәалоу хҭысқәак.
2016 шықәса рзы аҭынчразы Нобель ипремиа ианашьан Колумбиа апрезидент Хаун Мануель Сантос, атәылаҟны 50 шықәса инарзынаԥшуа ицоз аграждантә еибашьра аанкыларазы иҟаиҵаз аҽазышәарақәа рзы.
Абџьар ахыԥхьаӡара ала ақырҭқәа акыр аԥыжәара рыман, уааԥсыралагьы ҩынтә-хынтә еиҳан Гагра ахақәиҭтәразы ажәылараан, иҳәеит Sputnik Аԥсны арадиостудиаҟны Леон иорден занашьоу Роберт Коӷониа.
Нанҳәа 14, 1992 шықәсазы бџьарла еиқәных иҳажәлаз ақырҭцәа, агәрагара рыман, "Аҳәа" захьӡыз рыплан аҵыхәанӡа ишынарыгӡоз. Дара ахаангьы рхахьы ирзаагомызт, хыԥхьаӡарала имаҷыз, уи моу ибџьардаз аԥсуаа аҿагылара рырҭоит ҳәа. Ҳиааира акәзар – зынӡа рыԥхыӡгьы иаларҵомызт.
Гагра араион ақырҭуа мпыҵахалаҩцәа рҟынтәи ахы ақәиҭтәра иалахәыз, Леон иорден занашьоу Роберт Коӷониа еиҭеиҳәеит иеибашьратә мҩа зеиԥшраз.